### NN 94/2021 (27.8.2021.), Odluka o donošenju Mreže telemedicinskih centara

Ministarstvo zdravstva

1691

Na temelju članka 38. stavka 9. Zakona o zdravstvenoj zaštiti (»Narodne novine«, br. 100/18 i 147/20) na prijedlog Hrvatskog zavoda za hitnu medicinu ministar zdravstva donosi

ODLUKU

O DONOŠENJU MREŽE TELEMEDICINSKIH CENTARA

I.

Donosi se Mreža telemedicinskih centara.

II.

Mreža iz točke I. ove Odluke nalazi se u privitku ove Odluke i čini njezin sastavni dio.

III.

Danom stupanja na snagu ove Odluke prestaje važiti Mreža telemedicinskih centara (»Narodne novine«, broj 115/19 i 103/20).

IV.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/21-06/22
 Urbroj: 534-07-1-1/2-21-2
 Zagreb, 18. kolovoza 2021.

Ministar
 izv. prof. dr. sc. Vili Beroš, dr. med., v. r.

MREŽA TELEMEDICINSKIH CENTARA

I.

Mrežom telemedicinskih centara određuje se potreban broj zdravstvenih ustanova, trgovačkih društava koja obavljaju zdravstvenu djelatnost te privatnih zdravstvenih radnika s odobrenjem za rad telemedicinskog centra koje daje Hrvatski zavod za hitnu medicinu.

Osnovna mreža telemedicinskih centara

II.

Za telemedicinske centre u osnovnoj mreži telemedicinskih centara određuje se za područje Republike Hrvatske: naziv zdravstvene ustanove, adresa i razina zdravstvene zaštite koju pruža.

Osnovna mreža telemedicinskih centara sastoji se od zdravstvenih ustanova čiji su osnivači Republika Hrvatska, jedinice područne (regionalne) samouprave odnosno Grad Zagreb ili jedinice lokalne samouprave.

Hrvatski zavod za hitnu medicinu izdaje rješenje za odobrenje obavljanja djelatnosti telemedicine sukladno osnovnoj mreži telemedicinskih centara, a koje sadrži šifru telemedicinskog centra, područje medicinske struke telemedicinskog centra te minimalan broj zdravstvenih radnika i osnova je za ugovaranje telemedicinskih usluga s Hrvatskim zavodom za zdravstveno osiguranje.

U telemedicinskom centru mora raditi najmanje onaj broj zdravstvenih radnika koji je propisan u Odobrenju za rad telemedicinskog centra.

III.

Zdravstvena ustanova čiji je osnivač Republika Hrvatska, jedinica područne (regionalne) samouprave odnosno Grad Zagreb, te jedinica lokalne samouprave u kojima se osniva telemedicinski centar u okviru osnovne mreže telemedicinskih centara obvezna je osigurati prostor, tehničku opremu i minimalan broj zdravstvenih radnika za pružanje telemedicinskih usluga.

IV.

Osnovna mreža telemedicinskih centara obuhvaća:

|  |  |  |  |
| --- | --- | --- | --- |
| Redni broj | Zdravstvena ustanova | Adresa zdravstvene ustanove | Razina zdravstvene zaštite |
| 1. | Klinički bolnički centar Zagreb | Kišpatićeva 12, 10000 Zagreb | tercijarna |
| 2. | Klinički bolnički centar Sestre milosrdnice | Vinogradska cesta 29, 10000 Zagreb | tercijarna |
| 3. | Klinički bolnički centar Rijeka | Krešimirova 42, 51000 Rijeka | tercijarna |
| 4. | Klinički bolnički centar Split | Spinčićeva 1, 21000 Split | tercijarna |
| 5. | Klinički bolnički centar Osijek | Josipa Huttlera 4, 31000 Osijek | tercijarna |
| 6. | Klinička bolnica Dubrava | Avenija Gojka Šuška 6, 10000 Zagreb | tercijarna |
| 7. | Klinička bolnica Merkur | Zajčeva 19, 10000 Zagreb | tercijarna |
| 8. | Klinička bolnica Sveti Duh | Sveti Duh 64, 10000 Zagreb | tercijarna |
| 9. | Klinika za ortopediju Lovran | Šetalište maršala Tita 1, 51415 Lovran | tercijarna |
| 10. | Klinika za infektivne bolesti Dr. Fran Mihaljević | Mirogojska 8, 10000 Zagreb | tercijarna |
| 11. | Klinika za psihijatriju Vrapče | Bolnička cesta 32, 10000 Zagreb | tercijarna |
| 12. | Klinika za dječje bolesti Zagreb | Vjekoslava Klaića 16, 10000 Zagreb | tercijarna |
| 13. | Klinika za psihijatriju »Sveti Ivan« | Jankomir 11, 10090 Zagreb | tercijarna |
| 14. | Hrvatski zavod za transfuzijsku medicinu | Petrova 3, 10000 Zagreb | tercijarna |
| 15. | Opća bolnica Dr. Ivo Pedišić Sisak | Josipa Jurja Strossmayera 59, 44000 Sisak | sekundarna |
| 16. | Opća bolnica Karlovac | Dr. A. Štampara 3, 47000 Karlovac | sekundarna |
| 17. | Opća bolnica i bolnica branitelja Domovinskog rata Ogulin | Bolnička ulica 38, 47300 Ogulin | sekundarna |
| 18. | Opća bolnica Varaždin | Ivana Meštrovića 1, 42000 Varaždin | sekundarna |
| 19. | Opća bolnica »Dr. Tomislav Bardek« Koprivnica | Željka Selingera 1, 48000 Koprivnica | sekundarna |
| 20. | Opća bolnica Bjelovar | Mihanovićeva 8 a, 43000 Bjelovar | sekundarna |
| 21. | Opća bolnica Zabok i bolnica hrvatskih veterana | Bračak 8, 49210 Zabok | sekundarna |
| 22. | Opća bolnica Gospić | Kaniška 111, 47300 Ogulin | sekundarna |
| 23. | Opća bolnica Pula | Zagrebačka 30, 52100 Pula | sekundarna |
| 24. | Opća bolnica Zadar | Bože Peričića 5, 23000 Zadar | sekundarna |
| 25. | Opća bolnica Šibensko-kninske županije | Stjepana Radića 83, 22000 Šibenik | sekundarna |
| 26. | Opća i veteranska bolnica »Hrvatski ponos« Knin | Svetoslava Suronje 12, 22300 Knin | sekundarna |
| 27. | Opća bolnica Dubrovnik | Dr. Roka Mišetića 2, 20000 Dubrovnik | sekundarna |
| 28. | Opća bolnica Virovitica | Ljudevita Gaja 21, 33000 Virovitica | sekundarna |
| 29. | Opća županijska bolnica Požega | Osječka 107, 34000 Požega | sekundarna |
| 30. | Opća županijska bolnica Pakrac i bolnica hrvatskih veterana | Bolnička 74, 34550 Pakrac | sekundarna |
| 31. | Opća bolnica »Dr. Josip Benčević« Slavonski Brod | Andrije Štampara 42, 35000 Slavonski Brod | sekundarna |
| 32. | Opća bolnica Nova Gradiška | Strossmayerova 17A, 35400 Nova Gradiška | sekundarna |
| 33. | Opća bolnica Našice | Bana Jelačića 10, 31500 Našice | sekundarna |
| 34. | Opća županijska bolnica Vinkovci | Zvonarska 57, 32100 Vinkovci | sekundarna |
| 35. | Nacionalna memorijalna bolnica Vukovar | Županijska 35, 32000 Vukovar | sekundarna |
| 36. | Županijska bolnica Čakovec | I. G. Kovačića 1E, 40000 Čakovec | sekundarna |
| 37. | Specijalna bolnica za zaštitu djece s neurorazvojnim i motoričkim smetnjama | Goljak 2, 10000 Zagreb | sekundarna |
| 38. | Specijalna bolnica za plućne bolesti | Rockefellerova 3, 10000 Zagreb | sekundarna |
| 39. | Dječja bolnica Srebrnjak | Srebrnjak 100, 10000 Zagreb | sekundarna |
| 40. | Naftalan, specijalna bolnica za medicinsku rehabilitaciju | Omladinska 23a, 10310 Ivanić Grad | sekundarna |
| 41. | Specijalna bolnica za kronične bolesti dječje dobi Gornja Bistra | Bolnička 21, 10298 Donja Bistra | sekundarna |
| 42. | Specijalna bolnica za medicinsku rehabilitaciju Krapinske toplice | Gajeva 2, 49217 Krapinske Toplice | sekundarna |
| 43. | Specijalna bolnica za medicinsku rehabilitaciju Stubičke toplice | Park Matije Gupca 1, 49244 Stubičke Toplice | sekundarna |
| 44. | Neuropsihijatrijska bolnica »Dr. Ivan Barbot« Popovača | Jelengradska 1, 44317 Popovača | sekundarna |
| 45. | Specijalna bolnica za produženo liječenje Duga Resa | Josefa Jeruzalema 7, 47250 Duga Resa | sekundarna |
| 46. | Specijalna bolnica za medicinsku rehabilitaciju Varaždinske toplice | Trg slobode 1, 42223 Varaždinske Toplice | sekundarna |
| 47. | Daruvarske toplice, Specijalna bolnica za medicinsku rehabilitaciju | Julijev park 1, 43500 Daruvar | sekundarna |
| 48. | Thalassotherapia, Specijalna bolnica za medicinsku rehabilitaciju bolesti srca, pluća i reumatizma | Maršala Tita 188/1, 51410 Opatija | sekundarna |
| 49. | Thalassotherapia – Crikvenica, Specijalna bolnica za medicinsku rehabilitaciju Primorsko-goranske županije | Gajevo šetalište 21, 51260 Crikvenica | sekundarna |
| 50. | Psihijatrijska bolnica Rab | Kampor 224, 51280 Rab | sekundarna |
| 51. | Toplice Lipik – Specijalna bolnica za medicinsku rehabilitaciju | Marije Terezije 13, 34551 Lipik | sekundarna |
| 52. | Specijalna bolnica za ortopediju | Zadarska 62, 23000 Biograd na Moru | sekundarna |
| 53. | Psihijatrijska bolnica Ugljan | Otočkih dragovoljaca 42, 23 275 Ugljan | sekundarna |
| 54. | Specijalna bolnica za medicinsku rehabilitaciju »Biokovka« | Put Cvitačke 9, 21300 Makarska | sekundarna |
| 55. | Specijalna bolnica za ortopediju i rehabilitaciju »Martin Horvat« Rovinj | Luigi Monti 2, 52210 Rovinj | sekundarna |
| 56. | Specijalna bolnica za medicinsku rehabilitaciju »Kalos« | Ulica 3 broj 3, 20270 Vela Luka | sekundarna |
| 57. | Psihijatrijska bolnica Lopača | Lopača 11, 51218 Dražice | sekundarna |
| 58. | Psihijatrijska bolnica za djecu i mladež Zagreb | Ulica Ivana Kukuljevića 11, 10000 Zagreb | sekundarna |
| 59. | Lječilište Veli Lošinj | Podjavori 27, 51551 Veli Lošinj | sekundarna |
| 60. | Lječilište Topusko | Trg bana Josipa Jelačića 16, 44415 Topusko | sekundarna |
| 61. | Poliklinika za prevenciju kardiovaskularnih bolesti i rehabilitaciju | Draškovićeva 13, 10000 Zagreb | sekundarna |
| 62. | Zatvorska bolnica u Zagrebu | Svetošimunska cesta 107, 10000 Zagreb | sekundarna |
| 63. | Dom zdravlja Bjelovarsko-bilogorske županije | Josipa Jelačića 13c, 43000 Bjelovar | primarna |
| 64. | Dom zdravlja Čakovec | Ivana Gorana Kovačića 1e, 40000 Čakovec | primarna |
| 65. | Dom zdravlja Drniš | Josipa Kosora 16, 22320 Drniš | primarna |
| 66. | Dom zdravlja Dubrovnik | Dr. Ante Starčevića 1, 20000 Dubrovnik | primarna |
| 67. | Dom zdravlja Duga Resa | Bana Josipa Jelačića 4, 47250 Duga Resa | primarna |
| 68. | Dom zdravlja Gospić | 118. brigade HV 3, 53000 Gospić | primarna |
| 69. | Istarski Domovi zdravlja | Flanatička 27, 52100 Pula | primarna |
| 70. | Dom zdravlja Karlovac | Dr. Vladka Mačeka 48, 47000 Karlovac | primarna |
| 71. | Dom zdravlja Knin | Kneza Ivaniša Nelipića 1, 22300 Knin | primarna |
| 72. | Dom zdravlja Koprivnič­ko- -križevačke županije | Trg dr. Tomislava Bardeka 10, 48000 Koprivnica | primarna |
| 73. | Dom zdravlja Korčula | Ul. 57 br. 5, 20260 Korčula | primarna |
| 74. | Dom zdravlja Korenica | Zagrebačka 41, 53230 Korenica | primarna |
| 75. | Dom zdravlja Krapinsko-zagorske županije | Dr. Mirka Crkvenca 1, 49000 Krapina | primarna |
| 76. | Dom zdravlja Kutina | 3. G. Matoša 42, 44320 Kutina | primarna |
| 77. | Dom zdravlja Metković | Ul. Ante Starčevića 12, 20 350 Metković | primarna |
| 78. | Dom zdravlja MUP-a | Šarengradska ul. 3, 10000 Zagreb | primarna |
| 79. | Dom zdravlja »Dr. Andrija Štampar« Nova Gradiška | Relkovićeva 7, 35400 Nova Gradiška | primarna |
| 80. | Dom zdravlja Novalja | Špital 1, 53291 Novalja | primarna |
| 81. | Dom zdravlja Ogulin | Bernardina Frankopana 14, 47 300 Ogulin | primarna |
| 82. | Dom zdravlja Osječko-baranjske županije | Park kralja Petra Krešimira IV. br. 6, 31000 Osijek | primarna |
| 83. | Dom zdravlja Otočac | Vladimira nazora 14, 53220 Otočac | primarna |
| 84. | Dom zdravlja Ozalj | Kolodvorska 2, 47280 Ozalj | primarna |
| 85. | Dom zdravlja Petrinja | Matije Gupca 4, 44250 Petrinja | primarna |
| 86. | Dom zdravlja Ploče | Trg kralja Tomislava 25, 20340 Ploče | primarna |
| 87. | Dom zdravlja Požeško-slavonske županije | Matije Gupca 10, 34000 Požega | primarna |
| 88. | Dom zdravlja Primorsko-goranske županije | Krešimirova 52a, 51000 Rijeka | primarna |
| 89. | Dom zdravlja Senj | Stara Cesta 43, 53270 Senj | primarna |
| 90. | Dom zdravlja Sisak | Ul. Kralja Tomislava 1, 44000 Sisak | primarna |
| 91. | Dom zdravlja Slavonski Brod | Borovska 7, 35000 Slavonski Brod | primarna |
| 92. | Dom zdravlja Slunj | Plitvička 18 a, 47240 Slunj | primarna |
| 93. | Dom zdravlja Splitsko-dalmatinske županije | Kavanjinova 2, 21000 Split | primarna |
| 94. | Dom zdravlja Šibenik | Ul. Stjepana Radića 83, 22000 Šibenik | primarna |
| 95. | Dom zdravlja Varaždinske županije | Kolodvorska 20, 42000 Varaždin | primarna |
| 96. | Dom zdravlja »Dr. Ante Franulović« Vela Luka | Ulica 1., broj 1, 20 270 Vela Luka | primarna |
| 97. | Dom zdravlja Vinkovci | Kralja Zvonimira 53, 32 100 Vinkovci | primarna |
| 98. | Dom zdravlja Virovitičko-podravske županije | Ljudevita Gaja 21, 33000 Virovitica | primarna |
| 99. | Dom zdravlja Vojnić | Andrije Hebranga 24, 47220 Vojnić | primarna |
| 100. | Dom zdravlja Vukovar | Sajmište ul. 1, 32000 Vukovar | primarna |
| 101. | Dom zdravlja Zadarske županije | Ivana Mažuranića 28a, 23000 Zadar | primarna |
| 102. | Dom zdravlja Zagreb – Centar | Runjaninova 4, 10000 Zagreb | primarna |
| 103. | Dom zdravlja Zagreb – Istok | Švarcova 20, 10000 Zagreb | primarna |
| 104. | Dom zdravlja Zagreb – Zapad | Prilaz baruna Filipovića 11, 10000 Zagreb | primarna |
| 105. | Dom zdravlja Zagrebačke županije | Ljudevita Gaja 37, 10430 Samobor | primarna |
| 106. | Dom zdravlja Županja | Dr. Franje Račkog 32, 32270 Županja | primarna |
| 107. | Hrvatski zavod za javno zdravstvo | Rockefellerova 7, 10000 Zagreb | primarna |
| 108. | Zavod za javno zdravstvo Bjelovarsko-bilogorske županije | Matice hrvatske 15, 43000 Bjelovar | primarna |
| 109. | Zavod za javno zdravstvo Brodsko-posavske županije | Vladimira Nazora 2A, 35000 Slavonski Brod | primarna |
| 110. | Zavod za javno zdravstvo Dubrovačko-neretvanske županije | Dr. Ante Šercera 4a, 20 001 Dubrovnik | primarna |
| 111. | Zavod za javno zdravstvo Istarske županije | Nazorova 23, 52100 Pula | primarna |
| 112. | Zavod za javno zdravstvo Karlovačke županije | Dr. Vladka Mačeka 48, 47000 Karlovac | primarna |
| 113. | Zavod za javno zdravstvo Koprivničko-križevačke županije | Trg Tomislava dr. Bardeka 10/10, 48000 Koprivnica | primarna |
| 114. | Zavod za javno zdravstvo Krapinsko-zagorske županije | Ivana Gorana Kovačića 1, 49250 Zlatar | primarna |
| 115. | Zavod za javno zdravstvo Ličko-senjske županije | Senjskih žrtava 2, 53000 Gospić | primarna |
| 116. | Zavod za javno zdravstvo Međimurske županije | Ivana Gorana Kovačića 1e, 40000 Čakovec | primarna |
| 117. | Zavod za javno zdravstvo Osječko-baranjske županije | Drinska 8, 31000 Osijek | primarna |
| 118. | Zavod za javno zdravstvo Sisačko-moslavačke županije | Ulica Kralja Tomislava 1, 44000 Sisak | primarna |
| 119. | Nastavni zavod za javno zdravstvo Splitsko-dalmatinske županije | Vukovarska 46, 21000 Split | primarna |
| 120. | Zavod za javno zdravstvo Šibensko-kninske županije | Kralja Zvonimira 23, 22000 Šibenik | primarna |
| 121. | Zavod za javno zdravstvo Varaždinske županije | Ivana Meštrovića 1/11, 42000 Varaždin | primarna |
| 122. | Zavod za javno zdravstvo Vukovarsko-srijemske županije | Zvonarska 57, 32 100 Vinkovci | primarna |
| 123. | Zavod za javno zdravstvo Zadar | Ljudevita Posavskog 7a, 23000 Zadar | primarna |
| 124. | Zavod za javno zdravstvo »Dr. Andrija Štampar«, Zagreb | Mirogojska cesta 16, 10000 Zagreb | primarna |
| 125. | Zavod za javno zdravstvo Požeško-slavonske županije | Županijska 9, 34000 Požega | primarna |
| 126. | Nastavni zavod za javno zdravstvo Primorsko-goranske županije | Krešimirova 52a, 51000 Rijeka | primarna |
| 127. | Zavod za javno zdravstvo Virovitičko-podravske županije | Ulica Ljudevita Gaja 21, 33000 Virovitica | primarna |
| 128. | Zavod za javno zdravstvo Zagrebačke županije | Mokrička ulica 54, 10290 Zaprešić | primarna |
| 129. | Zavod za hitnu medicinu Bjelovarsko-bilogorske županije | Josipa Jelačića 13 c, 43000 Bjelovar | primarna |
| 130. | Zavod za hitnu medicinu Brodsko-posavske županije | Borovska ul. 7, 35000 Slavonski Brod | primarna |
| 131. | Zavod za hitnu medicinu Dubrovačko-neretvanske županije | Dr. Ante Šercera 4b, 20000 Dubrovnik | primarna |
| 132. | Zavod za hitnu medicinu Grada Zagreba | Heinzelova 88, 10000 Zagreb | primarna |
| 133. | Nastavni zavod za hitnu medicinu Istarske županije | Zagrebačka 30, 52100 Pula | primarna |
| 134. | Zavod za hitnu medicinu Karlovačke županije | Dr. Vladka Mačeka 48, 47000 Karlovac | primarna |
| 135. | Zavod za hitnu medicinu Koprivničko-križevačke županije | Trg Tomislava Bardeka 10, 48000 Koprivnica | primarna |
| 136. | Zavod za hitnu medicinu Krapinsko-zagorske županije | Dr. M. Crkvenca 1, 49000 Krapina | primarna |
| 137. | Zavod za hitnu medicinu Ličko-senjske županije | Vile Velebita 15, 53000 Gospić | primarna |
| 138. | Zavod za hitnu medicinu Međimurske županije | 3. G. Kovačića 1e, 40000 Čakovec | primarna |
| 139. | Zavod za hitnu medicinu Osječko-baranjske županije | Josipa Huttlera 2, 31000 Osijek | primarna |
| 140. | Zavod za hitnu medicinu Požeško-slavonske županije | Matije Gupca 10, 34000 Požega | primarna |
| 141. | Zavod za hitnu medicinu Primorsko-goranske županije | Franje Čandeka 6/A, 51000 Rijeka | primarna |
| 142. | Zavod za hitnu medicinu Sisačko-moslavačke županije | Ulica 1. svibnja 20, 44000 Sisak | primarna |
| 143. | Zavod za hitnu medicinu Splitsko-dalmatinske županije | Spinčićeva 1, 21000 Split | primarna |
| 144. | Zavod za hitnu medicinu Šibensko-kninske županije | Narodnog preporoda 1, 22000 Šibenik | primarna |
| 145. | Zavod za hitnu medicinu Varaždinske županije | Franje Galinca 4, 42000 Varaždin | primarna |
| 146. | Zavod za hitnu medicinu Virovitičko-podravske županije | Ljudevita Gaja 21, 33000 Virovitica | primarna |
| 147. | Zavod za hitnu medicinu Vukovarsko-srijemske županije | Vladimira Gortana 25a, 32100 Vinkovci | primarna |
| 148. | Zavod za hitnu medicinu Zadarske županije | Ivana Mažuranića 28, 23000 Zadar | primarna |
| 149. | Zavod za hitnu medicinu Zagrebačke županije | Matice hrvatske 5, 10410, Velika Gorica | primarna |

Proširena mreža telemedicinskih centara

V.

Za telemedicinske centre u proširenoj mreži telemedicinskih centara određuje se za područje Republike Hrvatske: naziv zdravstvene ustanove / trgovačkog društva koje obavlja zdravstvenu djelatnost / privatnog zdravstvenog radnika, adresa i razina zdravstvene zaštite koju pruža.

Proširena mreža telemedicinskih centara jest mreža zdravstvenih ustanova, trgovačkih društava koja obavljaju zdravstvenu djelatnost te privatnih zdravstvenih radnika koji obavljaju djelatnost telemedicine.

Hrvatski zavod za hitnu medicinu izdaje rješenje za odobrenje obavljanja djelatnosti telemedicine sukladno proširenoj mreži telemedicinskih centara, a koje sadrži šifru telemedicinskog centra, područje medicinske struke telemedicinskog centra te minimalan broj zdravstvenih radnika.

Nositelji odobrenja za rad telemedicinskih centara u okviru proširene mreže telemedicinskih centara ne mogu sklopiti ugovor za telemedicinske usluge sa Hrvatskim zavodom za zdravstveno osiguranje.

U telemedicinskom centru mora raditi najmanje onaj broj zdravstvenih radnika koji je propisan u Odobrenju za rad telemedicinskog centra.

VI.

Zdravstvena ustanova, trgovačko društvo koje obavlja zdravstvenu djelatnost te privatni zdravstveni radnik koji osnivaju telemedicinski centar u okviru proširene mreže telemedicinskih centara obvezni su osigurati prostor, tehničku opremu i minimalan broj zdravstvenih radnika za pružanje telemedicinskih usluga.

VII.

Proširena mreža telemedicinskih centara obuhvaća:

|  |  |  |  |
| --- | --- | --- | --- |
| Redni broj | Zdravstvena ustanova/Trgovačko društvo | Adresa zdravstvene ustanove/Trgovačkog društva | Razina zdravstvene zaštite |
| 1. | MAGDALENA – klinika za kardiovaskularne bolesti Medicinskog fakulteta Sveučilišta J. J. Strossmayera u Osijeku | Ljudevita Gaja 2  49217 Krapinske Toplice | sekundarna |
| 2. | Specijalna bolnica za opću kirurgiju i ginekologiju te radioterapiju, onkologiju i radiologiju RADIOCHIRURGIA ZAGREB | Ulica dr. Franje Tuđmana 4  10431 Sveta Nedjelja | sekundarna |
| 3. | POLIKLINIKA LEDER d.o.o. za ginekologiju i radiologiju | Ulica Mladena Kerstnera 16  10410 Velika Gorica | sekundarna |